open-index/open-wikipedia-markdown huggingface dataset:
อันดับผักกาด

**อันดับผักกาด** หรือ **Brassicales** เป็นอันดับของพืชมีดอกในกลุ่มยูโรสิด II ของพืชใบเลี้ยงคู่ในระบบ APG II สมาชิกของอันดับนี้สามารถผลิต glucosinolate (น้ำมันมัสตาร์ด)ได้ อันดับนี้บางครั้งเรียก **Capparales**

สมาชิกในอันดับนี้ได้แก่:
* Akaniaceae
* Bataceae
* Brassicaceae
* Capparaceae
* Caricaceae
* Cleomaceae
* Gyrostemonaceae
* Koeberliniaceae
* Limnanthaceae
* Moringaceae
* Pentadiplandraceae
* Resedaceae
* Salvadoraceae
* Setchellanthaceae
* Tiganophytaceae
* Tovariaceae
* Tropaeolaceae

## การจัดอันดับ
แผนภาพข้างล่างนี้แสดงวิวัฒนาการชาติพันธุ์ของพืชในอันดับผักกาดพร้อมอายุโดยประมาณจากการศึกษาดีเอ็นเอในพลาสติดเมื่อ ค.ศ. 2018:

ในวันที่ 20 เมษายน 2020 พืชใหม่ชนิดเดียวจากนามิเบียชื่อว่า *Tiganophyton karasense*  จัดให้อยู่ในอันดับนี้ ในฐานะพืชชนิดเดียวของวงศ์ Tiganophytaceae ซึ่งมีความใกล้ชิดกับ Bataceae, Salvadoraceae และ Koeberliniaceae

## อ้างอิง

## แหล่งข้อมูลอื่น
*
สมเด็จพระเจ้าบรมวงศ์เธอ เจ้าฟ้าปิ๋ว

**สมเด็จพระเจ้าบรมวงศ์เธอ เจ้าฟ้าปิ๋ว** มีพระนามเดิมว่า **พระองค์ปิ๋ว** (26 เมษายน พ.ศ. 2365 - พ.ศ. 2383) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี

## พระประวัติ
สมเด็จพระเจ้าบรมวงศ์เธอ เจ้าฟ้าปิ๋วประสูติเมื่อ วันศุกร์ เดือน 6 ขึ้น 6 ค่ำ ปีมะแมจัตวาศก จ.ศ. 1184 ซึ่งตรงกับวันที่ 26 เมษายน พ.ศ. 2365 เป็นพระราชโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้ากุณฑลทิพยวดี

ต่อมาในแผ่นดินของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ทรงพระกรุณาโปรดตั้งองค์ใหญ่ สถาปนาเป็นเจ้าฟ้าพระราชทานพระนามว่า "อาภรณ์" ตั้งแต่นั้นมาจึงเรียกกันว่า "เจ้าฟ้าอาภรณ์" แต่องค์กลางกับองค์ปิ๋วนั้น ทรงพระกรุณาเรียกว่าเจ้าหนูกลางกับเจ้าหนูปิ๋ว เจ้าฟ้าปิ๋วทรงได้รับพระราชทานโสกันต์เมื่อพ.ศ. 2377 มีการสมโภชที่พระที่นั่งดุสิตมหาปราสาท มีงานมหรสพ 4 วัน

ต่อมาเจ้าฟ้ากุณฑลทิพยวดีทรงฝากพระโอรสองค์กลาง "เจ้าฟ้ากลาง" พระชันษาได้ 10 ปีกับโอรสองค์น้อย "เจ้าฟ้าปิ๋ว" พระชันษา 7 ปี ให้สุนทรภู่ซึ่งขณะนั้นบวชเป็นพระสอนหนังสือในปี พ.ศ. 2372 พระสุนทรภู่เริ่มถวายพระอักษร แก่เจ้าฟ้าทั้งสองพระองค์ จนอ่านออกเขียนได้คล่องแล้ว พระสุนทรภู่จึงได้แต่งภาษิตคำกลอนขึ้นถายเจ้าฟ้าทั้งสองพระองค์ เมื่อ พ.ศ. 2373 ได้แก่ "เพลงยาวถวายโอวาท" นอกจากนี้เจ้าฟ้ากุณฑลทิพยวดี ยังได้ทรงฝากฝังพระราชโอรสทั้ง 3 พระองค์ให้เป็นศิษย์ของเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว รัชกาลที่ 4) ซึ่งขณะนั้นได้ทรงผนวชอยู่วัดบวรนิเวศวิหารอีกด้วย ในรัชกาลที่ 3 นี้ เจ้าฟ้าอาภรณ์ได้เริ่มรับราชการโดยได้ทรงช่วยกำกับกรมพระคชบาล และเจ้าฟ้ากลางได้รับราชการในกรมวัง ส่วนเจ้าฟ้าปิ๋วนั้นยังทรงพระเยาว์จึงไม่ได้ทรงรับราชการแต่อย่างใด

เจ้าฟ้าปิ๋วสิ้นพระชนม์เมื่อ ปีชวดโทศก จ.ศ. 1202 ซึ่งตรงกับพ.ศ. 2383 ขณะพระชันษาได้ 19 ปี ในรัชสมัยพระบาทสมเด็จพระนั่งเกล้าเจ้าอยู่หัว

## พระอิสริยยศ

* สมเด็จพระเจ้าลูกยาเธอ เจ้าฟ้าปิ๋ว (26 เมษายน พ.ศ. 2365 - 1 สิงหาคม พ.ศ. 2367)
* สมเด็จพระเจ้าน้องยาเธอ เจ้าฟ้าปิ๋ว (1 สิงหาคม พ.ศ. 2367 - พ.ศ. 2377)
* สมเด็จพระเจ้าน้องยาเธอ เจ้าฟ้าปิ๋ว (พ.ศ. 2377 - พ.ศ. 2383)
* สมเด็จพระเจ้าบรมวงศ์เธอ เจ้าฟ้าปิ๋ว (พระนามหลังการสิ้นพระชนม์)

## พงศาวลี




## อ้างอิง

หมวดหมู่:สมเด็จพระเจ้าบรมวงศ์เธอ ชั้น 2
หมวดหมู่:เจ้าฟ้าชาย
หมวดหมู่:พระราชโอรสในรัชกาลที่ 2
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:เจ้าฟ้าชั้นเอก
มาวิน ทวีผล

**มาวิน ทวีผล** (เกิด 15 กรกฎาคม พ.ศ. 2524) ชื่อเล่น **วิน** เป็นนักแสดงและพิธีกรชาวไทย สังกัดช่อง 3 เอชดี

## ประวัติ
มาวิน สำเร็จการศึกษาในระดับประถมศึกษาจากโรงเรียนเซนต์คาเบรียล และในระดับมัธยมศึกษาจากโรงเรียนเตรียมอุดมศึกษาห้องสายศิลป์เยอรมัน (ต.อ.60) และระดับปริญญาตรีจากมหาวิทยาลัยอัสสัมชัญ เริ่มเข้าวงการด้วยการเดินแบบ ถ่ายแบบก่อนเข้าสู่วงการละครโดยการชักนำของ วรายุทธ มิลินทจินดา  โดยมีผลงานทางละครทางช่อง 3 ที่สร้างชื่อเสียงคือ *มาเฟียที่รัก* และ *[[ดิน น้ำ ลม ไฟ]]*  ปัจจุบันยังเป็นนายแบบตามแคตวอล์คและตามนิตยสารแฟชั่นต่างๆ หลายเล่ม อีกทั้งยังทำงานทั้งเบื้องหน้าและเบื้องหลังทางละครช่อง 3

มาวิน ได้จดทะเบียนสมรสกับ ปิยวดี มาลีนนท์ ผู้จัดละครและบุตรสาวของประชา มาลีนนท์ เมื่อวันที่ 12 ธันวาคม พ.ศ. 2564 

มีบุตรสาวด้วยกัน 1 คน ชื่อ น้องเหมียวหมี่ มนต์ลีนา ทวีผล เกิดเมื่อวันที่ 11 พฤษภาคม พ.ศ. 2568

## ผลงาน
### ละครโทรทัศน์
ละครโทรทัศน์ทั้งหมดด้านล่างนี้ออกอากาศทางช่อง 3

### ซีรีส์

### พิธีกร
#### โทรทัศน์
* **พ.ศ. 2564 – พ.ศ. 2567** : ข่าวสามสี วันจันทร์ – วันศุกร์ เวลา 14.25 น. – 14.55 น. ทางช่อง 3 เอชดี ร่วมกับ ปีติภัทร คูตระกูล, ปวริศา เพ็ญชาติ, ชลธิชา นวมสุคนธ์, กรกมล ชิตพงศ์, ชาเคอลีน มึ้นช์, ฉัตรปวีณ์ ตรีชัชวาลวงศ์ (3 พฤษภาคม พ.ศ. 2564 – 31 ธันวาคม พ.ศ. 2567)
* **พ.ศ. 2568 – ** : เที่ยวฟิน กินฉ่ำ วันเสาร์ เวลา 15.15 น. – 16.00 น. ทางไทยรัฐทีวี

#### ออนไลน์
* **พ.ศ. 2561** : โอปป้าพาฟิน ทางช่อง YouTuber:MAWIN FINFERRR
* **พ.ศ. 2562** : มาวินฟินเฟ่อร์ ทางช่อง YouTuber:MAWIN FINFERRR

## อ้างอิง

## แหล่งข้อมูลอื่น

http:
หมวดหมู่:บุคคลที่ยังมีชีวิตอยู่
หมวดหมู่:บุคคลจากมหาวิทยาลัยอัสสัมชัญ
//www.triamudom-alumni.com/member/
หมวดหมู่:นายแบบไทย
หมวดหมู่:นักแสดงละครโทรทัศน์ชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:นักแสดงสังกัดช่อง 3
ชวลิต ธนะชานันท์

**ชวลิต ธนะชานันท์** อดีตรัฐมนตรีช่วยว่าการกระทรวงการคลัง ในรัฐบาลพลเอก ชาติชาย ชุณหะวัณ และอดีตผู้ว่าการธนาคารแห่งประเทศไทย อดีตประธานคณะกรรมการตลาดหลักทรัพย์แห่งประเทศไทย อดีตประธานกรรมการ​บริษัท โพสต์ พับลิชชิง​จำกัด​ (​มหาชน)​

## ประวัติ
ชวลิต ธนะชานันท์ เกิดเมื่อวันที่ 2 กรกฎาคม พ.ศ. 2473 เป็นบุตรคนที่4 ของ นายเทียม​ กับนางเริ่มจิต​ ธนะชานันท์​ สำเร็จการศึกษาระดับปริญญาตรีทางด้านเศรษฐศาสตร์ จากมหาวิทยาลัยแมนเชสเตอร์ ประเทศอังกฤษ และได้รับปริญญาดุษฎีบัณฑิตกิตติมศักดิ์ จากคณะพาณิชยศาสตร์และการบัญชี มหาวิทยาลัยธรรมศาสตร์ มีน้องชาย 2 คน​ ชื่อ​ พลโท​ นายแพทย์​ ดำรงค์​ ธนะชานันท์​ ​และนายเสรี​ ​ธนะชานันท์​

สมรสกับ​ ปรานี​ ธนะชานันท์​ มี​ บุตรีชื่อ​ ต้องใจ​ ​ธนะชานันท์​  รองกรรมการผู้อำนวยการใหญ่ ผู้บริหารสูงสุด กลุ่มงานความยั่งยืนและกลยุทธ์ บริษัท ไทยเบฟเวอเรจ จำกัด (มหาชน) 

ชวลิต ธนะชานันท์ เริ่มเข้าทำงานเป็นอาจารย์ประจำภาควิชาเศรษฐศาสตร์ วิทยาลัยวิชาการศึกษา ในปี พ.ศ. 2497 เป็นเศรษฐกรประจำ USOM ในปี พ.ศ. 2500 เข้าทำงานที่ธนาคารแห่งประเทศไทย ในตำแหน่งเศรษฐกร ฝ่ายวิชาการ เมื่อปี พ.ศ. 2506 ต่อมาได้ดำรงตำแหน่งผู้ช่วยผู้อำนวยการฝ่ายวิชาการ รองผู้อำนวยการฝ่าวิชาการ และเป็นผู้อำนวยการฝ่ายวิชาการ ในปี พ.ศ. 2518 เป็นผู้ช่วยผู้ว่าการฯ รองผู้ว่าการฯ ในระหว่างปี พ.ศ. 2519-2533 จนกระทั่งได้รับแต่งตั้งเป็นผู้ว่าการธนาคารแห่งประเทศไทย เมื่อวันที่ 6 มีนาคม พ.ศ. 2533 จนถึงวันที่ 30 กันยายนของปีเดียวกัน จากนั้นในเดือนธันวาคม เขาได้รับแต่งตั้งเป็นรัฐมนตรีช่วยว่าการกระทรวงการคลัง

ในปี พ.ศ. 2544 เขาได้รับแต่งตั้งเป็นประธานกรรมการตลาดหลักทรัพย์แห่งประเทศไทย

ชวลิต ถึงแก่กรรมเมื่อวันที่ 9 มีนาคม พ.ศ. 2552

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:นักการธนาคารชาวไทย
หมวดหมู่:นักเศรษฐศาสตร์ชาวไทย
หมวดหมู่:อาจารย์คณะเศรษฐศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากมหาวิทยาลัยแมนเชสเตอร์
คนละขอบฟ้า

**คนละขอบฟ้า** เป็นละครโทรทัศน์ แนวละครดราม่า-โรแมนติก สร้างมาจากบทประพันธ์ของ **กรุง ญ. ฉัตร** ครั้งแรกออกอากาศทาง ช่อง 9 ครั้งที่สองออกอากาศทาง ช่อง 5 และครั้งที่สามออกอากาศทาง ช่อง 3

## การสร้างเป็นละครโทรทัศน์
ครั้งแรกเมื่อปี พ.ศ. 2530 ผลิตโดยบริษัท สีบุญเรือง จำกัด นำแสดงโดย วีรยุทธ รสโอชา, สาวิตรี สามิภักดิ์ ออกอากาศทาง ช่อง 9

ครั้งที่สองปี พ.ศ. 2550 โดยใช้ชื่อว่า **ทาสรักทระนง** ผลิตโดยบริษัท เอ็กแซ็กท์ และ ซีเนริโอ จำกัด บทโทรทัศน์โดย ตุณย์ กำกับการแสดงโดย สมดุล จันทรบุตร นำแสดงโดย ภูธเนศ หงษ์มานพ, พิมพ์มาดา บริรักษ์ศุภกร, ภูริ หิรัญพฤกษ์, ปกฉัตร เทียมชัย, เฉลิมชัย มหากิจศิริ ออกอากาศทาง ช่อง 5 ทุกวันจันทร์-พฤหัสบดี เวลา 20.25 - 21.25 น. เมื่อวันที่ 20 กันยายน – 7 พฤศจิกายน พ.ศ. 2550

และนำกลับมาสร้างใหม่อีกครั้งในปี พ.ศ. 2559 โดยใช้ชื่อตามบทประพันธ์เดิม ผลิตโดยบริษัท เมคเกอร์ เค จำกัด บทโทรทัศน์คนเดียวกันกับ พ.ศ. 2550 โดย ตุณย์ กำกับการแสดงโดย อดุลย์ ประยันโต นำแสดงโดย วรินทร ปัญหกาญจน์, ศิรินทร์ ปรีดียานนท์, อนุสรณ์ มณีเทศ, อริสรา ทองบริสุทธิ์, ณัฐวรา วงศ์วาสนา, กมลเนตร เรืองศรี ออกอากาศทาง ช่อง 3 ทุกวันจันทร์-อังคาร เวลา 20.15 - 22.50 น. เริ่มตอนแรกวันที่ 6 ธันวาคม พ.ศ. 2559 – 17 มกราคม พ.ศ. 2560  และออกอากาศซ้ำทุกวันจันทร์ - วันศุกร์ เวลา 14.00 - 15.45 น. ต่อจากละครสามีตีตรา เริ่มตอนแรกวันพุธที่ 22 พฤศจิกายน พ.ศ. 2560 – วันจันทร์ที่ 18 ธันวาคม พ.ศ. 2560

## รายชื่อนักแสดง

## งานสร้าง

## การตอบรับ
ละครในชื่อ ทาสรักทระนง ในปี พ.ศ. 2550 ได้รับกระแสการตอบรับที่ดีและประสบความสำเร็จเป็นอย่างดีจากแฟนละครของเอ็กแซ็กท์ในช่วงเวลานั้นโดยเฉพาะพระนางคู่ขวัญของเรื่องอย่าง กัปตัน ภูธเนศ หงษ์มานพ ผู้รับบท ชินภัทร / นายหัวชิน และ พิม พิมพ์มาดา บริรักษ์ศุภกร ผู้รับบท อาริตา อนุศาสนันท์ ที่แสดงบทบาททางการแสดงจนผู้ชมเชื่อเลยว่าเป็นได้ทั้งคู่รักคู่กัดคู่ฮากันในละครเรื่องดังกล่าวจนเกือบจะได้เป็นคู่ชีวิตจริงๆกันนอกจอจนทำให้เคยมีกระแสจากแฟนๆละครรวมไปถึงแฟนคลับของสองนักแสดงที่ต่างเชียร์ให้คู่นี้สมหวังกันนอกจอแต่ก็ต้องผิดหวังกันไปตามๆกันในห้วงเวลาต่อมา

ละครในชื่อ คนละขอบฟ้า ในปี พ.ศ. 2559 ได้รับกระแสการตอบรับที่ดีพอสมควรไม่แพ้เวอร์ชันปี พ.ศ. 2550 โดยเฉพาะบทบาททางการแสดงที่เปลี่ยนแนวเปลี่ยนคาแรกเตอร์คุณชายของ วรินทร ปัญหกาญจน์ กับบทนายหัวชิน / ชินภัทร ดีบคาแรกเตอร์เจ้าของสวนยางลุคโหดแมน ใจร้อนอารมณ์ร้อนไม่ยอมฟังเหตุผลใคร โดยเฉพาะอย่างยิ่งกับตอนที่ 9 ช่วงที่ 7/9 และ ช่วงที่ 8/9 ซึ่งเป็นฉากเด็ดของนายหัวชินในเวอร์ชันนี้ตรงที่คำด่าทอใส่ต่ออมีนา (มีน) นางร้ายของเรื่องซึ่งรับบทโดย อริสรา ทองบริสุทธิ์

## รางวัลและการเข้าชิง

## อ้างอิง

## แหล่งข้อมูลอื่น
* เรื่องย่อละคร ทาสรักทระนง (พ.ศ. 2550) : Gossipstar 
* รายละเอียดหนังสือ คนละขอบฟ้า
*
* เรื่องย่อละคร คนละขอบฟ้า (พ.ศ. 2559) : Manager 
* เรื่องย่อละครคนละขอบฟ้า (พ.ศ. 2559) : thaitv3.com

หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:ละครโทรทัศน์ช่อง 9
หมวดหมู่:ละครโทรทัศน์ไทยในปี พ.ศ. 2530
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยเมคเกอร์เค
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ที่กำกับโดย อดุลย์ ประยันโต
ลู่ จงอี

ลัทธิอนุตตรธรรมเชื่อว่าพระศรีอริยเมตไตรยแบ่งภาคมาเกิดเป็น **ลู่ จงอี** () เพื่อสืบต่อพงศาธรรมเป็นจู่ซือรุ่นที่ 17 ในประเทศจีนและเป็นจู่ซือองค์แรกในธรรมกาลยุคขาว

## ประวัติ
ลู่ จงอี เกิดที่เมืองจี้หนิง มณฑลซานตง เมื่อวันที่ 18 พฤษภาคม ค.ศ. 1849 ครอบครัวมีฐานะยากจน กำพร้าบิดามารดาตั้งแต่ยังเล็ก จึงอยู่อาศัยกับน้องสาวชื่อลู่ จงเจี๋ย เพียงสองคน เมื่ออายุได้ 22 ปี จงอีจึงไปสมัครเป็นทหารเพื่อหารายได้มาจุนเจือครอบครัว 

ในปี ค.ศ. 1895 ขณะอายุได้ 46 ปี จงอีได้รับวิวรณ์จากพระแม่องค์ธรรมทางความฝันว่า ถึงเวลาที่ท่านต้องเริ่มพันธกิจโปรดสัตว์แล้ว ให้ไปขอรับถ่ายทอดเต๋าจากอาจารย์หลิว ชิงซฺวี (ศิษย์ของหวัง เจฺว๋อี ผู้ก่อตั้งลัทธิอนุตตรธรรม) ซึ่งเป็นจู่ซือของลัทธิอนุตตรธรรมอยู่ในขณะนั้น จงอีจึงตัดสินใจลาออกจากราชการ ไปตามหาอาจารย์หลิว ชิงซวี โดยมีเงินที่เก็บสะสมไว้ติดตัวอยู่ 100 ตำลึง เมื่อได้พบอาจารย์หลิว จงอีก็ได้รับเต๋า โดยเสียเงินทั้ง 100 ตำลึงที่มีอยู่เป็นค่าธรรมเนียม

หลังจากรับเต๋าแล้ว จงอีก็ทำงานเป็นคนงานตักน้ำผ่าฟื้นในสำนักของอาจารย์หลิวนั้น ต่อมาพระแม่องค์ธรรมก็ประทับทรงในกระบะทราย บอกให้อาจารย์หลิวมอบตำแหน่งจู่ซือให้กับพระศรีอริยเมตไตรยคือลู่ จงอี อาจารย์หลิวจึงประกาศแก่บรรดาศิษย์ว่าตนเองชรามากแล้ว ศิษย์ที่ได้รับอาณัติสวรรค์แล้วให้แยกย้ายกันไปฝึกปฏิบัติและเผยแพร่เต๋ากันเองต่อไป ส่วนลู่ จงอี ได้สืบทอดตำแหน่งจู่ซือต่อจากอาจารย์หลิวในปี ค.ศ. 1905 ต่อมา ลู จงอีได้รับแนะนำจากพระแม่องค์ธรรมซึ่งมาประทับทรงในกระบะทรายว่าให้กลับไปตำหนักกวนอิม 

ลู่ จงอี นึกถึงลู่ จงเจี๋ย น้องสาว จึงกลับไปหาน้องสาวที่เมืองจี่หนิง แล้วเล่าถึงเหตุการณ์ที่ตนเองได้รับเต๋า น้องสาวของจงอีเกิดความศรัทธา จึงร่วมกับพี่ชายเผยแพร่เต๋าต่อไปจนแพร่หลาย มีผู้ติดตามเป็นสาวกมากมายหลายพันคน รวมทั้งจาง เทียนหรัน และซุน ฮุ่ยหมิง ซึ่งมาเข้าสำนักในปี ค.ศ. 1918

ลู่ จงอี ถึงแก่กรรมเมื่อวันที่ 26 กุมภาพันธ์ ค.ศ. 1925 สิริอายุได้ 76 ปี

## หลังมรณกรรม
หลังจากลู่ จงอี ถึงแก่มรณกรรมแล้ว พระแม่องค์ธรรมได้ประทับทรงในกระบะทราย ประกาศว่าลู่ จงอี ได้รับอริยฐานะเป็น “**จินกงจู่ซือ**” () และหลังจากมรณกรรมได้ 100 วัน อาจารย์ลู่ได้เข้าสิงร่างบุรุษชาวมณฑลซานซีชื่อหยาง ชุนหลิง ซึ่งไม่เคยรู้จักลัทธิอนุตตรธรรมมาก่อน นายหยางเดินทางมาที่สถานธรรมที่เมืองจี่หนาน มณฑลซานตง และถ่ายทอดโอวาท 2 ครั้ง คือคัมภีร์ “จินกงเมี่ยวเตี่ยน” และคัมภีร์ “หมีเล่อเจินจิง” ทั้งสองคัมภีร์ถือเป็นคัมภีร์ศักดิ์สิทธิ์ในลัทธิอนุตตรธรรม 

## อ้างอิง
* *ปฐมธรรมาจารย์แห่งธรรมกาลยุคขาว*, ศุภนิมิต แปลและเรียบเรียง, กรุงทพฯ : ส่งเสริมคุณภาพชีวิต, ม.ป.ป., 
* *สายทอง 3*, ศุภนิมิต แปลและเรียบเรียง, กรุงทพฯ : ส่งเสริมคุณภาพชีวิต, ม.ป.ป.,

หมวดหมู่:จู่ชือลัทธิอนุตตรธรรม
หมวดหมู่:บุคคลจากจี้หนิง
เควิน ซีเกอร์ส

**เควิน โจเซฟ ซีเกอร์ส** ( เกิดเมื่อวันที่ 19 กันยายน ค.ศ. 1984 เป็นนักแสดงและนายแบบชาวแคนาดา เควินได้รับบทจอช แฟรมม์ ในภาพยนตร์เรื่อง Air Bud รับบท เดเมียน ดัลการ์ด ในซีรีส์เรื่อง Gossip Girl และได้แสดง มิวสิควิดิโอของ Rock Mafia ในเพลง The Big Bang

## แหล่งข้อมูล

หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
ศาสนาในประเทศเกาหลี

**ศาสนาใน[[ประเทศเกาหลี]]** ประชากรส่วนใหญ่ไม่มีศาสนา นี่คือแผนภูมิแสดงการนับถือศาสนาในประเทศเกาหลี

## ศาสนาในประเทศเกาหลีใต้

## ศาสนาในประเทศเกาหลีเหนือ

## ดูเพิ่ม
* ศาสนาในประเทศเกาหลีใต้
* ศาสนาในประเทศเกาหลีเหนือ

## อ้างอิง

* South Korea Country Study 
* North Korea profile
* South Korea profile

## แหล่งข้อมูลอื่น

* Korea Society Podcast: The Religious Revolution in Modern Korean History 
* http://www.dlibrary.go.kr/JavaClient/jsp/wonmun/full2.jsp?v_kw_str=(韓國新宗敎實態調査報告書)&v_db=4&v_doc_no=104211&mode=1  list
* 잃어버린 배달사상과
* 东北沦陷时期的朝鲜族宗教 - 普世社会科学研究网
จักรพรรดินีเซี่ยวซูรุ่ย

**จักรพรรดินีเซี่ยวซูรุ่ย ** () แห่งกองธงขาวแมนจูตระกูลสีถ่าล่า (喜塔臘氏) เป็นพระนามหลังสิ้นพระชนม์ในพระจักรพรรดินีพระองค์แรกในจักรพรรดิเจียชิ่ง พระนางเป็นจักรพรรดินีแห่งราชวงศ์ชิงใน ค.ศ. 1796 จนกระทั่งสิ้นพระชนม์ใน ค.ศ. 1797

## พระราชประวัติ
จักรพรรดินีเซี่ยวซูรุ่ย ประสูติในราชสกุลแมนจู สกุล **ฉี่ถ่าล่า** พระบิดาของพระนางทรงดำรงพระยศเป็น ฉี่ถ่าล่า โฮ่วชินโกว (; ) ซึ่งทำงานราชการในช่วงรัชสมัยของจักรพรรดิเฉียนหลง ทรงประสูติในปี ค.ศ. 1760 ในช่วงรัชสมัยจักรพรรดิเฉียนหลง 
ใน ค.ศ. 1774 ทรงเข้าอภิเษกสมรสกับ มกุฎราชกุมารหย่งเหยียน พระโอรสองค์ที่สิบห้าใน จักรพรรดิเฉียนหลงและทรงมีพระประสูติกาลพระธิดาสองพระองค์และพระโอรสหนึ่งพระองค์ และเมื่อ 9 กุมภาพันธ์ ค.ศ.1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด () อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ มกุฎราชกุมารหย่งเหยียน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง ทรงสถาปนาพระวรชายาเอก ฮีตียาเป็นสมเด็จพระจักรพรรดินีพระองค์แรกในรัชกาลของพระองค์หลังจากพิธีบรมราชาภิเษก

สมเด็จพระจักรพรรดินี ทรงพระประชวรและทิวงคต ในปี ค.ศ. 1797 จากที่ทรงพระยศสมเด็จพระจักรพรรดินีได้เพียงหนึ่งปี พระศพถูกฝังอยู่ในสุสาน เชิงหลิง ในสุสานชิงตะวันตก

## พระอิสริยยศ
* ในรัชสมัยจักรพรรดิเฉียนหลง (ครองราชย์ ค.ศ. 1735–1796):
** พระนางสีถ่าล่า (ตั้งแต่ 2 ตุลาคม ค.ศ. 1760)
** ตี๋ฝูจิ้น (; ตั้งแต่ 5 มิถุนายน ค.ศ. 1774)
* ในรัชสมัยจักรพรรดิเจียชิ่ง (ครองราชย์ ค.ศ. 1796–1820):
** จักรพรรดินี (; ตั้งแต่ 12 กุมภาพันธ์ ค.ศ. 1796)
** *จักรพรรดินีเซี่ยวซู* (; ตั้งแต่พฤษภาคม/มิถุนายน ค.ศ. 1797)
* ในรัชสมัยจักรพรรดิเต้ากวัง (ครองราชย์ ค.ศ. 1820–1850):
** *จักรพรรดินีเซี่ยวซูรุ่ย* (; ตั้งแต่เมษายน/พฤษภาคม ค.ศ. 1821)

## พระราขโอรส-ธิดา
* ในฐานะอัครมเหสี:
** พระราชธิดาองค์ที่สองในจักรพรรดิเจียชิ่ง (2 มิถุนายน ค.ศ. 1780 – 6 กันยายน ค.ศ. 1783)
** หมินหนิง (; 16 กันยายน ค.ศ. 1782 – 26 กุมภาพันธ์ ค.ศ. 1850) พระราชโอรสองค์ที่สองในจักรพรรดิเจียชิ่ง ขึ้นครองราชย์ในวันที่ 3 ตุลาคม ค.ศ. 1820 ในฐานะจักรพรรดิเต้ากวง
** องค์หญิงจวงจิ้งกู้หลุน (; 20 ตุลาคม ค.ศ. 1784 – 27 มิถุนายน ค.ศ. 1811) พระราชธิดาองค์ที่สี่ในจักรพรรดิเจียชิ่ง
*** สมรสกับหม่าหนีปาต๋าหล่า (; เสียชีวิต ค.ศ. 1832) แห่งสกุลตูเมดบอร์จีกิตในพฤศจิกายน/ธันวาคม ค.ศ. 1802
** แท้งบุตรตอนอายุ 3 เดือน (18 สิงหาคม ค.ศ. 1785)

## อ้างอิง

## ข้อมูล
* 

หมวดหมู่:จักรพรรดินีราชวงศ์ชิง
บริษัทร่วมทุน (ญี่ปุ่น)

**บริษัทร่วมทุน** (; ) เป็นบริษัท (; company) รูปแบบหนึ่งตามกฎหมายญี่ปุ่น

## ศัพท์

คำ "คาบูชิกิไกชะ" (kabushiki gaisha) นี้ บริษัทหลายแห่งของญี่ปุ่นมักแปลว่า "บริษัทจำกัด" (limited company) ส่วนบริษัทอื่น ๆ มักแปลเพียง "บริษัท" (corporation หรือ incorporated) แต่คำนี้มีความหมายตรงตัวว่า "บริษัทร่วมทุน" (stock company หรือ joint stock company) รัฐบาลญี่ปุ่นเองเดิมอนุมัติให้แปลอย่างเป็นทางการว่า "บริษัทธุรกิจ" (business corporation) แต่ปัจจุบันเปลี่ยนให้แปลว่า "บริษัทร่วมทุน" (stock company)

ในภาษาญี่ปุ่น คำดังกล่าวเป็นได้ทั้งปัจจัย (suffix) เช่น "โตโยตะจิโดชะคาบูชิกิไกชะ" (; "Toyota Motor Corporation") และอุปสรรค (prefix) เช่น "คาบูชิกิไกชะเด็นสือ" (; "Dentsu Inc.")

## ความเป็นมา

เดิมประมวลกฎหมายแพ่งญี่ปุ่นได้วางระเบียบการจัดตั้งบริษัทร่วมทุนเอาไว้ บริษัทร่วมทุนแห่งแรก คือ ธนาคารประจำชาติแห่งแรกของญี่ปุ่น (First National Bank of Japan) ซึ่งจัดตั้งขึ้นเมื่อ ค.ศ. 1873 ภายหลังเมื่อญี่ปุ่นถูกสหรัฐอเมริกายึดครองหลังสงครามโลกครั้งที่สอง ชาติผู้เข้ายึดครองได้สังคายนาประมวลกฎหมายแพ่งโดยอาศัยรัฐบัญญัติบริษัทธุรกิจอิลลินอยส์ ค.ศ. 1933 (Illinois Business Corporation Act of 1933) เป็นแม่แบบ บริษัทร่วมทุนของญี่ปุ่นจึงมีร่องรอยบริษัทแบบอเมริกันหลายประการ แต่ก็แตกต่างกันบ้าง เช่น บริษัทร่วมทุนญี่ปุ่นไม่สามารซื้อหุ้นของตนกลับคืนมาได้ ไม่สามารถขายหุ้นราคาน้อยกว่าห้าหมื่นเยนต่อหนึ่งหุ้นได้ และไม่สามารถดำเนินกิจการโดยอาศัยทุนส่วนเกิน (paid-in capital) ซึ่งต่ำกว่าสิบล้านเย็นได้ (ข้อกำหนดเหล่านี้ปัจจุบันได้เปลี่ยนแปลงหรือยกเลิกแล้วก็มี)

ครั้นวันที่ 29 กรกฎาคม ค.ศ. 2005 รัฐสภาญี่ปุ่นตราพระราชบัญญัติบริษัท (; Companies Act) ฉบับใหม่ซึ่งใช้บังคับตั้งแต่วันที่ 1 พฤษภาคม ปีถัดมา พระราชบัญญัติฉบับนี้เปลี่ยนแปลงระเบียบการจัดตั้งและดำเนินบริษัทร่วมทุนอย่างใหญ่หลวง โดยปรับปปรุงให้มีลักษณะคล้ายคลึงกับบริษัทร่วมทุนในสหรัฐอเมริกามากขึ้น

## อ้างอิง

## แหล่งข้อมูลอื่น
*  พระราชบัญญัติบริษัท (Companies Act) – ภาค 1 ถึง 4 , ภาค 5 ถึง 8 
*  คำสั่งให้ใช้พระราชบัญญัติบริษัท  (Order for Enforcement of the Companies Act)

หมวดหมู่:กฎหมายญี่ปุ่น
รักบี (วอริกเชอร์)

thumb|ศูนย์กลางเมืองรักบี้

**รักบี้** () เป็นเมืองในวอริกเชียร์ ประเทศอังกฤษ ตั้งอยู่ริมฝั่งแม่น้ำเอวอน เมืองมีประชากร 61,988 คน(ค.ศ. 2001) ทำให้เป็นเมืองใหญ่ที่สุดอันดับ 2 ของวอริกเชียร์เคาน์ตี รักบี้ตั้งอยู่ห่างจากเมืองคอเวนทรีทางทิศตะวันออกราว 13 ไมล์ (21 กม.) เป็นที่ตั้งของโรงเรียนรักบี้ (ตั้งขึ้นเมื่อ ค.ศ. 1567) ซึ่งเป็นสถานที่กีฬารักบี้ถือกำเนิดขึ้น

หมวดหมู่:เมืองในเทศมณฑลวอริกเชอร์
ซ็อมลอ-มจูร์

**ซ็อมลอ-มจูร์** (, *สมฺลมฺชูรฺ*) ภาษาเขมรถิ่นไทยเรียก **สันลอมะจู** (แปลว่า ต้มส้ม, ต้มเปรี้ยว) ภาษาไทยถิ่นตราดเรียก **ต้มส้มสะลอมะจู** ในประเทศไทยเรียก **แกงส้มเขมร** เป็นแกงชนิดหนึ่งของประเทศกัมพูชาที่มีรสเปรี้ยวนำ ซึ่งได้จากมะขามเปียก หรืออาจได้จากมะเขือเทศ สับปะรด ส่วนเนื้อสัตว์ชาวเขมรนิยมใช้เนื้อวัวเป็นหลัก และมีส่วนประกอบอื่นอีก เช่น ผักบุ้ง ขึ้นฉ่าย และใบย่านาง มีลักษณะคล้ายกับกัญจัว () ซึ่งเป็นแกงชนิดหนึ่งของเวียดนามภาคใต้

ซ็อมลอ-มจูร์ มีหลายรูปแบบ ได้แก่
* *ซ็อมลอ-มจูร์ยวน* (, *สมฺลมฺชูรฺยูนฺ*; ) คือแกงใส่กุ้ง ปลา ไก่ โดยมีสับปะรด ปลากรอบ และมะเขือเทศเป็นตัวชูรส
* *ซ็อมลอ-มจูร์-ซแร* (, *สมฺลมฺชูรฺแสฺร*; ) คือแกงใส่ปลาสด ปลากรอบ ปู และมะละกอดิบ
* *ซ็อมลอ-มจูร์เกรือง* (, *สมฺลมฺชูรฺเครือง*; ) คือแกงใส่เนื้อวัว (หรือหมู) เกรืองสีเหลือง ผักบุ้ง มะเขือเปราะ และชมพู่แก้มแหม่มตากแห้ง
* *ซ็อมลอ-มจูร์คะติฮ์* (, *สมฺลมฺชูรฺขะทิ*; ) คือแกงใส่เนื้อหมู สับปะรด และกะทิ

ชาวเขมรในประเทศไทยจะนิยมใช้ปลาดุกเป็นหลัก ต่างจากชาวเขมรในประเทศกัมพูชาที่นิยมใช้เนื้อวัว ในชุมชนบ้านครัว กรุงเทพมหานคร ประเทศไทย อันเป็นชุมชนชาวจามมุสลิมที่อพยพมาจากประเทศกัมพูชา มีอาหารชนิดนี้ เรียกว่า *แกงส้มเนื้อ* หรือ *แกงส้มเขมร* มีส่วนประกอบหลักคือ เนื้อวัวต้มจนเปื่อย ปรุงรสด้วยเครื่องแกงเผ็ด มะเขือเปราะ ถั่วฝักยาว ใบมะกรูด ใบโหระพา ชูรสเปรี้ยวด้วยมะเขือเทศ และมะขามเปียก

## อ้างอิง

หมวดหมู่:อาหารกัมพูชา
หมวดหมู่:อาหารต้มแกง
หมวดหมู่:อาหารอีสาน
หมวดหมู่:อาหารไทยภาคตะวันออก
ซานเซเวโร

**ซานเซเวโร** () เป็นเมืองและเทศบาลในจังหวัดฟอจจา แคว้นปุลยา ทางทิศใต้-ตะวันออกของประเทศอิตาลี 

มีภูมิอากาศแบบเมดิเตอร์เรเนียน มีอากาศค่อนข้างหนาวในฤดูหนาว (นานครั้งถึงมีหิมะตก) และอากาศร้อนจัดในฤดูร้อน มีลมพัดแรงอยู่ประจำ

## อ้างอิง

หมวดหมู่:เมืองในแคว้นปุลยา
เปห์ เอวินด์ สวินฮุฟวุด

thumbnail|250px|เปห์ เอวินด์ สวินฮุฟวุด

**เปห์ เอวินด์ สวินฮุฟวุด** () (15 ธันวาคม ค.ศ. 1861 - 29 กุมภาพันธ์ ค.ศ. 1944) เป็นผู้สำเร็จราชการแห่งฟินแลนด์คนแรกในปี 1918 และเป็นประธานาธิบดีคนที่ 3 ของประเทศฟินแลนด์ ในระหว่างปี 1931-1937 ในอดีตเขาเป็นทนาย ผู้พิพากษาและนักการเมืองในรัสเซีย ราชรัฐฟินแลนด์ เขามีบทบาทสำคัญในการเคลื่อนไหวเพื่อเรียกร้องเอกราชของฟินแลนด์ สวินฮุฟวุดได้เป็นประมุขแห่งรัฐเอกราชฟินแลนด์คนแรกในฐานะประธานวุฒิสภา และจากนั้นต่อมาเป็นผู้พิทักษ์แห่งรัฐหรือผู้สำเร็จราชการ นอกจากนี้เขายังทำหน้าที่ในฐานะนายกรัฐมนตรีในช่วง 1930-1931

## เครื่องราชอิสริยาภรณ์

*  : เครื่องอิสริยาภรณ์ดอกกุหลาบขาว
*  : เครื่องอิสริยาภรณ์สันติภาพ
*  : เครื่องราชอิสริยาภรณ์ทูตสวรรค์
*  : เครื่องอิสริยาภรณ์นกอินทรีขาว
*  : เครื่องอิสริยาภรณ์นกอินทรี
*  ฮังการี : เครื่องอิสริยาภรณ์นักบุญแห่งราชอาณาจักรฮังการี

## อ้างอิง

หมวดหมู่:บุคคลที่เกิดในปี พ.ศ. 2404
หมวดหมู่:ประธานาธิบดีฟินแลนด์
หมวดหมู่:นายกรัฐมนตรีฟินแลนด์
ภาษาจีนกลางสำเนียงไต้หวัน

**ภาษาจีนกลางสำเนียงไต้หวัน** หรือ **ภาษาจีนไถวาน** มักเรียกเป็น ***กั๋ว-ยฺหวี่*** () หรือ ***หฺวา-ยฺหวี่*** (; ระวังสับสนกับ ) เป็นภาษาจีนที่มาจากภาษาจีนมาตรฐาน (ได้รับการเปลี่ยนแปลงมาจากภาษาจีนกลางสำเนียงปักกิ่ง) เป็นภาษาทางการในเกาะไต้หวัน ภาษานี้เป็นที่รู้จักในคนท้องถิ่นว่า 國語 (กว๋อ-ยฺหวี่)

กว๋อยวี่ แทบจะมีระบบการพูดและการเขียนเหมือนกับภาษาจีนมาตรฐานแทบทั้งสิ้น ซึ่งภาษาจีนมาตรฐานเรียกว่า 普通話 (ผู่ทงฮว่า) แต่อย่างไรก็ตาม ภาษาจีนกลางสำเนียงไต้หวันก็ได้รับคำศัพท์ ไวยากรณ์ และการออกเสียง ที่ผิดเพี้ยนไปจากภาษาจีนมาตรฐานเล็กน้อย ซึ่งได้รับอิทธิพลมาจากภาษาไต้หวัน (臺灣閩南語) และภาษาฮักกา (客家話) ซึ่งเป็นภาษาแม่ของพลเมืองเกาะนี้จำนวน 70% และ 14% ตามลำดับ

## คำศัพท์และคำจำกัดความ
ภาษาจีนไม่ได้เป็นภาษาเดียว แต่เป็นกลุ่มภาษาของตระกูลจีน-ทิเบต ซึ่งรวมถึงภาษาต่างๆ เช่น ภาษาจีนกลาง ภาษากวางตุ้ง และภาษาฮักกะ พวกเขามีต้นกำเนิดและลายลักษณ์อักษรร่วมกันคืออักษรจีน และในหมู่ผู้พูดภาษาจีน พวกเขาถูกมองว่าเป็นสำเนียง (方言 fāngyán) ของภาษาเดียวกัน อย่างไรก็ตาม สำเนียงเหล่านี้มักจะแตกต่างกันมากในรูปแบบพูดและไม่สามารถเข้าใจกันได้ ดังนั้น นักภาษาศาสตร์ตะวันตกจึงมักมองว่ามันเป็นภาษาที่แยกจากกัน ไม่ใช่เป็นสำเนียงของภาษาเดียวกัน [4] โดยอ้างอิงจาก Yuén Rén Chāo, John DeFrançais ได้เปรียบเทียบความแตกต่างระหว่างบางสำเนียงกับความแตกต่างระหว่างภาษาอังกฤษและภาษาดัตช์เป็นต้น

สำเนียงจีนกลางคือกลุ่มของภาษาจีน ซึ่งรวมถึงกลุ่มย่อยอย่างน้อยแปดกลุ่ม ส่วนใหญ่มักเรียกว่าภาษาถิ่น ในภาษาอังกฤษ "สำเนียงจีนกลาง" อาจหมายถึงภาษาถิ่นใดๆ ของสำเนียงจีนกลาง ซึ่งไม่จำเป็นต้องเข้าใจกันได้ อย่างไรก็ตาม มักใช้คำนี้เพื่อหมายถึงภาษาจีนมาตรฐาน ภาษา ซึ่งเป็นภาษาที่มีเกียรติ

ภาษาจีนมาตรฐานในจีนแผ่นดินใหญ่เรียกว่า ผู่ทงหัว (普通话; Pǔtōnghuà; "ภาษา") และในสาธารณรัฐจีน (ไต้หวัน) เรียกว่า กว๋ออวี่ （國語; Guóyǔ; "ภาษาประจำชาติ") ทั้งสองภาษานี้ เช่นเดียวกับสำเนียงจีนกลาง อ้างอิงรูปแบบของสำเนียงปักกิ่งของภาษาจีนกลางและสามารถเข้าใจกันได้ แต่มีความแตกต่างในแง่ของคำศัพท์ เสียง และไวยากรณ์ ในผู่ทงหัวและกว๋ออวี่ก็มีความแตกต่างกันอย่างมีนัยสำคัญ นักวิชาการบางท่านกล่าวว่าผู่ทงหัวและกว๋ออวี่เป็นมาตรฐานที่ถูกสร้างขึ้น โดยกล่าวว่าไม่นับเป็นภาษาบ้านเกิดของคนส่วนใหญ่หรืออาจจะไม่มีคนพูดด้วยซ้ำ

กว๋ออวี่มีอยู่ในช่วงตั้งแต่รูปแบบที่เป็นมาตรฐานที่สุดและเป็นทางการของภาษาไปจนถึงรูปแบบที่ได้รับอิทธิพลมากที่สุดจากภาษาถิ่นฮกเกี้ยน

## ความต่างจากภาษาจีนมาตรฐาน

### ตัวอักษร
ภาษาจีนกลางสำเนียงไต้หวันใช้ตัวอักษรจีนเต็มซึ่งตรงข้ามกับภาษาจีนมาตรฐานที่ใช้ตัวย่อ อักษรเบรลล์ของภาษาจีนสำเนียงนี้ก็มีความแตกต่างจากภาษาจีนมาตรฐานมาก โดยเฉพาะการเขียนตัวอักษรละตินก็มีความแตกต่างอย่างมากโดยตัวอักษรละตินเป็นมาตรฐานสำหรับการเขียนพินอินของภาษาจีนมาตรฐานอยู่แล้ว ในขณะที่ตัวอักษรละตินในภาษาจีนสำเนียงนี้จะถูกเขียนตามเวด-ไจลส์

### การออกเสียง
วิธีการออกเสียงภาษาจีนกลางสำเนียงไต้หวันหลักๆได้รับอิทธิพลมาจากภาษาฮกเกี้ยน, ภาษาแคะและภาษาอังกฤษ แต่พยายามเลียนแบบภาษาจีนกลางมาตรฐานโดยวรรณยุกต์ทั้งสี่มีการใช้แทบจะเหมือนจากภาษาจีนมาตรฐานส่วนคำศัพท์หลายๆคำนำมาจากภาษาไต้หวันแต่รักษาวรรณยุกต์ทั้งสี่ตามภาษาจีนมาตรฐานเอาใว้ แต่พยัญชนะต้นมีข้อจำกัดอยู่มาก ภาษาจีนกลางสำเนียงไต้หวันมีหลากหลายสำเนียงถิ่นย่อย โดยมาตรฐานใช้หน่วยเสียงจากจังหวัดไถเป่ย์เป็นที่ตั้ง

หากจำแนกเสียงกึ่งสระทั้งเป็นสัทอักษรสากลจะถอดเสียงพยัญชนะได้ดังนี้

### ตัวอย่างคำศัพท์ที่ออกเสียงต่างกัน
คำส่วนใหญ่จะมีการออกเสียงวรรณยุกต์ที่ต่างกัน

## อ้างอิง

หมวดหมู่:ภาษาจีนกลาง
มหาวิทยาลัยไฟรบวร์ค

**มหาวิทยาลัยไฟรบวร์ค** () หรือชื่อเต็มว่า **มหาวิทยาลัยอัลแบร์ท ลูทวิช แห่งไฟรบวร์ค** () เป็นสถาบันอุดมศึกษาของรัฐในนครไฟรบวร์คอิมไบรส์เกา รัฐบาเดิน-เวือร์ทเทิมแบร์ค ประเทศเยอรมนี

ค.ศ. 1457 ราชวงศ์ฮาพส์บวร์คก่อตั้งมหาวิทยาลัยนี้ขึ้นเป็นมหาวิทยาลัยแห่งที่สองในดินแดนออสเตรีย-ฮาพส์บวร์ค แห่งแรกคือ มหาวิทยาลัยเวียนนา มหาวิทยาลัยไฟรบวร์คมีประเพณียาวนานทางด้านการเรียนการสอนมนุษยศาสตร์ สังคมศาสตร์ และวิทยาศาสตร์ ทั้งยังเป็นแหล่งศึกษาของบุคคลสำคัญทางด้านวัฒนธรรมตะวันตกหลายคน เป็นต้นว่า มาร์ทิน ไฮเดกเกอร์ (Martin Heidegger), ฮันนาห์ อาเร็นดท์ (Hannah Arendt), รูดอล์ฟ คาร์แนป (Rudolf Carnap), เดวิด โดบ (David Daube), โจฮัน เอก (Johann Eck), ฮันส์-เกออร์ก กาดาเมอร์ (Hans-Georg Gadamer), ฟรีดริช ฮาเยก (Friedrich Hayek), เอ็ดมุนด์ ฮุสเซิร์ล (Edmund Husserl), ฟรีดริช ไมเนกเคอ (Friedrich Meinecke) และ มักซ์ เวเบอร์ (Max Weber) อนึ่ง ยังมีบุคลากรได้รับรางวัลโนเบลสิบเก้าคน และมีนักวิชาการสิบห้าคนได้รับรางวัลกอทท์ฟรีดวิลเฮล์มไลบ์นิซ (Gottfried Wilhelm Leibniz Prize) อันเป็นรางวัลสูงสุดของประเทศ ขณะปฏิบัติงานอยู่ ณ มหาวิทยาลัยนี้ด้วย

ปัจจุบัน ไฟรบวร์คเป็นมหาวิทยาลัยเก่าแก่เป็นอันดับที่ห้าในประเทศเยอรมนี และเป็นสถานศึกษาและวิจัยชั้นสูงของยุโรป ประกอบด้วยคณะทั้งสิ้นสิบเอ็ดคณะ และมีนักศึกษาทั้งจากทั่วประเทศและจากประเทศอื่นอีกกว่าหนึ่งร้อยยี่สิบประเทศ นักศึกษาต่างชาตินั้นนับได้ราวร้อยละสิบหกของนักศึกษาทั้งหมด วงวิชาการ การเมือง และสื่อมวลชนขนานนามไฟรบวร์คว่าเป็นมหาวิทยาลัยผู้ดีแห่งเยอรมนี ด้วยกิตติคุณอันมากยิ่งและยาวนานเช่นนี้ มหาวิทยาลัยจึงมีความมุ่งหมายไปทั้งในทางอดีตและอนาคต คือ ธำรงรักษามรดกทางวิชาการด้านประวัติศาสตร์และวัฒนธรรม กับทั้งพัฒนากระบวนการและสร้างสรรค์โอกาสใหม่ ๆ ให้รับกับโลกที่เปลี่ยนแปลงอยู่เสมอ

## อ้างอิง

ไฟรบวร์ค
หมวดหมู่:ไฟรบวร์คอิมไบรส์เกา
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
วิชิต แสงทอง

**นายวิชิต แสงทอง** เป็นอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ และเป็นอดีตสมาชิกสภาผู้แทนราษฎรจังหวัดศรีสะเกษ 2 สมัย และอดีตอธิบดีกรมแรงงาน ในปี 2520 - 2526 อดีตผู้ว่าราชการจังหวัดสิงห์บุรี

## ประวัติ
วิชิต แสงทอง เกิดเมื่อวันที่ 1 เมษายน พ.ศ. 2474 สำเร็จการศึกษาระดับปริญญาโทจากประเทศสหรัฐอเมริกา เคยเป็นสมาชิกสภาปฏิรูปฯ ใน พ.ศ. 2520

วิชิต แสงทอง เสียชีวิตในปี 2552 และมีพิธีพระราชทานเพลิงศพ ณ เมรุวัดมกุฏกษัตริยาราม กรุงเทพมหานคร เมื่อวันที่ 12 กรกฎาคม พ.ศ. 2552

## การทำงาน
วิชิต แสงทอง เคยรับราชการและเคยดำรงตำแหน่งอธิบดีกรมแรงงาน กระทรวงมหาดไทย ในปี 2520 ถึงปี 2526 เป็นผู้ว่าราชการจังหวัดสิงห์บุรี ในปี 2526 ถึงปี 2528

วิชิต แสงทอง ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์

ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติพัฒนา

วิชิต แสงทอง ตกเป็นจำเลยฐานร่วมกันหลอกลวงผู้อื่นว่าสามารถส่งไปทำงานในต่างประเทศได้ และร่วมกันฉ้อโกง ตามคดีดำหมายเลขดำ อ.2336/2550 ซึ่งต่อมาศาลสั่งจำหน่ายคดี เนื่องจากจำเลยเสียชีวิต

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดศรีสะเกษ
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดสิงห์บุรี
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดศรีสะเกษ
หมวดหมู่:นักการเมืองพรรคประชาธิปัตย์
หมวดหมู่:พรรคพลังธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:บุคคลจากโรงเรียนศรีสะเกษวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เต่าเดือย

**เต่าเดือย** หรือ **เต่าควะ** (; ) เต่าประเภทเต่าบกชนิดหนึ่ง

เต่าเดือย นับเป็นเต่าบกที่พบได้ในป่าทวีปเอเชียที่มีกระดองสวยงามมากชนิดหนึ่ง โดยมีแผ่นเกล็ดที่กระดองหลังบางแผ่นที่โปร่งแสง แผ่นเกล็ดสันหลังและแผ่นเกล็ดชายโครงยุบลงมาเล็กน้อย แผ่นเกล็ดเหนือต้นคอมีขนาดใหญ่ ตอนปลายแยกออกเป็น 2 ส่วน โคนขาหน้าหุ้มด้วยเกล็ดที่มีลักษณะแหลมคล้ายหนาม ขาหลังคล้ายเท้าช้าง มีเดือยรูปวงกลมและเดือยคล้ายไก่ 1 เดือย ระหว่างโคนขาหลังและโคนหาง แผ่นเกล็ดใต้คอมีขนาดเล็ก แผ่นเกล็ดท้องมีขนาดใหญ่

มีขนาดใหญ่โตเต็มที่ประมาณ 28 เซนติเมตร ความยาวของกระดองท้อง 27 เซนติเมตร น้ำหนักประมาณ 2.5 กิโลกรัมหรือมากกว่า กระดองหลังเป็นสีเหลืองส้ม ขอบกระดองเป็นสีเหลือง มีจุดสีน้ำตาลกระจายอยู่ประปราย ตัวผู้และตัวเมียมีสีที่แตกต่างกัน และมีน้ำหนักที่ต่างกันอีกด้วย

เต่าเดือย เป็นเต่าที่อาศัยอยู่ในป่าดิบชื้นทั่วภูมิภาคเอเชียตะวันออกเฉียงใต้ จนถึงจีนตอนใต้ อาจพบได้บนที่สูงถึง 2,000 เมตร จากระดับน้ำทะเล  เป็นเต่าที่กินอาหารจำพวกพืช เช่น หน่อไม้, เห็ดรา เป็นอาหารหลัก โดยมักหากินตามพื้นที่มีความชื้นสูงและมีหญ้าขึ้นรกชัฎ

เป็นเต่าที่ใกล้สูญพันธุ์ในธรรมชาติมากแล้วชนิดหนึ่ง ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่าแห่งชาติ พุทธศักราช 2535

เต่าเดือย เป็นเต่าอีกชนิดหนึ่งที่นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยในอดีต มีชื่อเรียกเฉพาะในแวดวงผู้ค้าสัตว์เลี้ยงซึ่งเป็นสัตว์ป่าว่า "เต่าหกพม่า" มีราคาขายเพียงตัวละ 50-100 บาทเท่านั้น ในปี พ.ศ. 2516 โดยจะเป็นเต่าที่ถูกจับมาจากทางพม่า ผ่านทางอำเภอแม่สอด แต่ทว่าก็เป็นเต่าที่เลี้ยงให้รอดยากมากในที่เลี้ยง โดยมากเต่าที่ถูกจับมาขายนั้นมักไม่กินอาหาร หรือเลือกกินเป็นอย่างยิ่ง และในปัจจุบัน ได้มีการค้นพบเต่าเดือยอีกจำพวกหนึ่ง ที่มีขนาดเล็กกว่าเต่าเดือยขนาดปกติ โดยตัวผู้มีขนาดโตเต็มที่ประมาณ 22 เซนติเมตร น้ำหนักไม่ถึง 2 กิโลกรัม ตัวเมียมีขนาดยาวประมาณ 25 เซนติเมตร น้ำหนักประมาณ 2.5 กิโลกรัม พบได้ในป่าตั้งแต่ชายแดนของประเทศไทยแถบจังหวัดตราดต่อเนื่องไปตามแนวเทือกเขาในประเทศกัมพูชาภาคตะวันตก และมีรายละเอียดที่แตกต่างจากเต่าเดือยปกติพอสมควร เช่น ตัวผู้และตัวเมียมีสีสันที่คล้ายกันและลำตัวไล่เลี่ยกัน, ตัวผู้มีเกลล็ดสีแดงที่ขาหลัง, มีสีสันที่สดใสน้อยกว่า และสามารถปรับตัวได้ดีในที่เลี้ยง โดยไม่เลือกอาหารที่จะกินมากนัก ซึ่งยังไม่ได้มีการศึกษาทางวิชาการ จึงอาจเป็นไปได้ว่าเป็นเต่าชนิดใหม่ หรือเป็นชนิดย่อยของเต่าเดือย

## อ้างอิง

## แหล่งข้อมูลอื่น

*รูปและข้อมูลเพิ่มเติม 

หมวดหมู่:เต่าบกอินโดจีน
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ป่าคุ้มครอง
สัพะ พะจะนะ พาสา ไท

**สัพะ พะจะนะ พาสา ไท** เป็นพจนานุกรมสี่ภาษา ที่ปาเลอกัว บาทหลวงชาวฝรั่งเศส เป็นผู้เรียบเรียง ตีพิมพ์ขึ้นที่กรุงปารีส ในปี พ.ศ. 2397   ขณะที่เขาดำรงตำแหน่งมุขนายกมิสซังสยาม เป็นหนังสือขนาดใหญ่ มีขนาดคอลัมน์ 22 x 28 เซนติเมตร มีจำนวนหน้าทั้งสิ้น 897 หน้า ประกอบด้วยคำจำกัดความในศัพท์ภาษาไทยเป็นภาษาละติน ภาษาฝรั่งเศส และภาษาอังกฤษ ในจำนวนคำศัพท์ทั้งสิ้น 32,292 คำ พร้อมตัวอย่างการใช้ศัพท์ ผู้รู้ทางภาษาและพจนานุกรม เช่น ผู้ช่วยศาสตราจารย์วิพุธ โสภวงศ์ และศาสตราจารย์ ดร. ประเสริฐ ณ นคร ให้ความเห็นว่า หนังสือ สัพะ พะจะนะ พาสา ไท นี้ เป็นพจนานุกรมที่เรียบร้อย เป็นแบบอย่างของการทำพจนานุกรม

## อ้างอิง

หมวดหมู่:พจนานุกรมภาษาไทย
นาตาลี สติเบิร์ท

**นาตาลี สติเบิร์ท** (มักเขียนเป็น สตีเบิร์ท) ชื่อเล่น : **นาน่า** เป็นศิลปินลูกครึ่งไทย-เดนมาร์ก มีผลงานในประเทศไทยกับต้นสังกัดค่ายมิวสิคครีม ในเครือแกรมมี่ โดยแจ้งเกิดกับเพลงที่มีชื่อว่า *มะลึกกึ๊กกึยย์* ด้วยเพลงที่มีจังหวะเร็วสนุกสนานจึงทำให้เพลงเป็นที่นิยมของเด็กและวัยรุ่น และมีเพลงฮิตมากมาย อาทิ อาย, อาคันตุกะ เป็นต้น

## ประวัติ
**นาตาลี สติเบิร์ท** (อังกฤษ: **Natalie Stybert**) ชื่อเล่น : **นาน่า** เกิดเมื่อวันที่ 2 พฤษภาคม พ.ศ. 2533 เป็นลูกครึ่งไทย-เดนมาร์ก มีพี่น้อง 2 คน นาน่าเป็นคนสุดท้องส่วนพี่สาวชื่อ อเล็กซานดร้า สติเบิร์ท ซึ่งเป็นนักแสดงและนางแบบเหมือนกัน 

เธอมีผลงานเพลงเพลงกับต้นสังกัดค่ายมิวสิคครีม ในเครือแกรมมี่ ตอนอายุ 11 ขวบ โดย **มะลึกกึ๊กกึยย์** เป็นอัลบั้มแรกแจ้งเกิด มีเพลงฮิตชื่อเดียวกับชื่ออัลบั้ม และผลจากความประสบความสำเร็จในอัลบั้มนี้ ก็ทำให้เธอส่งอัลบั้มชุดที่ 2 ในชื่อ Episode 2 มาให้แฟน ๆ ได้ฟังกันอย่างต่อเนื่อง 

และยังมีผลงานอัลบั้มพิเศษ คือ อัลบั้ม Cheer และอัลบั้ม Cheer2 Friendship ก่อนที่จะทุ่มเทกับการเรียน แต่ที่จริงแล้วก็ไม่ได้ทิ้งวงการบันเทิงไปเสียทีเดียว เพราะในช่วงที่หายไปก็ยังมีงานเดินแบบบ้างประปราย เนื่องจากเธอเป็นนางแบบในโมเดลลิ่งของ พอลล่า เทเลอร์ นั่นเอง

## การศึกษา
* ประถมศึกษาปีที่ 1 โรงเรียนสันติวัน 
* ประถมศึกษาปีที่ 2-3 โรงเรียนเซนต์ฟรังซีสเซเวียร์
* ประถมศึกษาปีที่ 4-5 โรงเรียนพระหฤทัย นนทบุรี 
* ประถมศึกษาปีที่ 6 โรงเรียนสันติวัน 
* มัธยมศึกษาปีที่ 1-6 โรงเรียนอนุราชประสิทธิ์
* ระดับปริญญาตรี คณะนิเทศศาสตร์ มหาวิทยาลัยรังสิต

## ผลงาน
### อัลบั้ม มะลึกกึ๊กกึ๋ยย์ (พ.ศ. 2544)
**รายชื่อเพลงในอัลบั้ม**
# มะลึกกึ๊กกึ๋ยย์ (3:29) 
# อาย (3:22) 
# พ่อ (3:39) 
# ยึกยัก..โยเย (3:22) 
# อะไรก็เขา (4:11) 
# มะลึกกึ๊กกึ๋ยย์ REMIX (3:54)
# โอมเพี้ยง !! (3:18) 
# จั๊กจี้ (3:37) 
# อิ่มใจ (3:49) 
# แอบยิ้ม (3:34) 
# แมลงโม้ แมลงเม้าท์ (3:45) 
# BT พ่อ (4:09) 

### อัลบั้ม Episode 2 อาคันตุกะ (พ.ศ. 2545)
**รายชื่อเพลงในอัลบั้ม**
# อาคันตุกะ (3:01) 
# ทีโอโอ (3:34) 
# นก (3:00) 
# พี่ (3:56) 
# Cupid (2:58) 
# ถ้าเธอไม่บอก (3:11) 
# Tv Star Break My Heart (3:31) 
# ฝันดียังมีต่อ (3:28) 
#  ขาดๆ เกินๆ (3:29) 
# อะไรนะ (3:03) 

### อัลบั้มพิเศษ
### อัลบั้ม Cheer (พ.ศ. 2544)
**รายชื่อเพลงที่มีส่วนร่วม**
# We come to cheer 
# Boom (Remix Version)
# มะลึกกึ๊กกึ๋ยย์
# Boom

### อัลบั้ม Cheer2 Friendship (พ.ศ. 2546)
**รายชื่อเพลงในอัลบั้ม**
# Cheer On 
# ดอกไม้ ดวงดาว และ อ้อมแขน 
# มือจับมือ
# เล่นไม่เก่ง 
# 17 คำถาม 
# Ma fhun kun : มาฝันกัน
# Mickey 
# ปาฏิหาริย์ 
# Ole Ole Ole 
# อย่าบอกว่าไม่รู้ 
# Boom (Friendship Mixed) 
# เกมน้ำใจ (Bonus Track)

### คอนเสิร์ต
*Grammy Happy Face - Tival ตอน Party reunion concert (2556)

### โฆษณา
* โฆษณายาแก้ไอ
* โฆษณานมดัชมิลล์
* โฆษณาแป้งเย็นตรางู
* โฆษณาจอร์นสัน

## อ้างอิง

## แหล่งข้อมูลอื่น
* 

หมวดหมู่:นักร้องหญิงชาวไทย
หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ชาวไทยเชื้อสายเดนมาร์ก
ศูนย์ประติมากรรมกรุงเทพ

thumb|
** ศูนย์ประติมากรรมกรุงเทพ ** เป็นที่เก็บรักษาและจัดแสดงพัฒนาการงานประติมากรรมของไทยตั้งแต่ยุคคลาสสิคไปจนถึงงานร่วมสมัยโดยมีความมุ่งหมายสะท้อนความคิดและมุมมองของศิลปินตั้งแต่ยุคพุทธศิลป์ในพุทธศตวรรษที่ 15 จนถึงยุคปัจจุบัน โดยมีจัดแสดงให้ชมกว่า 200 ชิ้น เป็นองค์กรส่งเสริมด้านศิลปะของเอกชน ดำเนินการในรูปขององค์กรแบบไม่หวังผลประโยชน์ทางการเงิน เปิดให้เข้าชมฟรี โดยไม่มีค่าใช้จ่าย

## ประวัติ
*ศูนย์ประติมากรรมกรุงเทพ* อยู่ภายใต้โครงการส่งเสริมศิลปะเพื่อสังคมของ CMO Group และได้รับการสนับสนุนพื้นที่สำนักงานจาก บริษัท ซีเอ็มโอ จำกัด (มหาชน) ส่วนพื้นที่จัดแสดงประติมากรรมได้รับการสนับสนุนพื้นที่จากบริษัท พีเอ็มเซ็นเตอร์ จำกัด ตั้งอยู่ที่ ถนนรามอินทรา ซอยนวลจันทร์ กรุงเทพมหานคร อยู่บนเนื้อที่ 4 ไร่ พื้นที่ใช้สอยรวม 4,000 ตารางเมตร 
เป็นที่เก็บรักษาและจัดแสดงพัฒนาการงานประติมากรรมของไทยตั้งแต่ยุคคลาสสิคไปจนถึงงานร่วมสมัยโดยมีความมุ่งหมายสะท้อนความคิดและมุมมองของศิลปินตั้งแต่ยุคพุทธศิลป์ในพุทธศตวรรษที่ 15 จนถึงยุคปัจจุบัน โดยมีจัดแสดงให้ชมกว่า 200 ชิ้น โดยมีคอลเลคชั่นที่สำคัญ คือ คอลเลคชั่นของประติมากรชั้นครู เขียน ยิ้มศิริ, อินสนธิ์ วงสาม, ชำเรือง วิเชียรเขตต์, นนทิวรรธน์ จันทนะผะลิน และ มานพ สุวรรณปิณฑะ 
นอกจากนี้ ยังมีผลงานของศิลปินที่มีชื่อเสียงระดับชาติและนานาชาติ อาทิ กมล ทัศนาญชลี, ถวัลย์ ดัชนี, เฉลิมชัย โฆษิตพิพัฒน์, ปัญญา วิจินธนสาร, จักรพันธุ์ โปษยกฤต, เข็มรัตน์ กองสุข และวิชัย สิทธิรัตน์ ฯลฯ โดยคอลเลคชั่นนี้เป็นไปได้เพราะความเสียสละของศิลปินไทยและการสนับสนุนจากส่วนราชการ โดยศิลปินหลายท่านได้กรุณาขายงานอันทรงคุณค่าให้หลายท่านได้มอบให้เป็นสมบัติของศูนย์ฯ และหลายท่านได้ให้การสนับสนุนโดยการให้คำปรึกษาทางวิชาการ 
โดย*ศูนย์ประติมากรรมกรุงเทพ* เป็นองค์กรส่งเสริมด้านศิลปะของเอกชน ดำเนินการในรูปขององค์กรแบบไม่หวังผลประโยชน์ทางการเงิน บริหาร และเป็นเจ้าของโดย เสริมคุณ คุณาวงศ์

## คอลเล็กชั่นที่จัดแสดง
**พระพุทธรูป* : จัดแสดงพระพุทธรูปตั้งแต่ศิลปะสมัยทวารวดีราวพุทธศตวรรษที่ 16-17 จนกระทั่งถึงพระพุทธรูปศิลปะสมัยรัตนโกสินทร์ ราวพุทธศตวรรษที่ 23-24 รวมทั้งสิ้น 9 องค์
**ยุคเหมือนจริง*
**ยุคศิลปสมัยใหม่ของไทย* : ประติมากรที่โดดเด่นในแนวนี้ก็คือ เขียน ยิ้มศิริ ,ชิต เหรียญประชา และสมโภชน์ อุปอินทร์ เป็นต้น
**ยุคทองของนามธรรม* : ประติมากรคนสำคัญที่อยู่ในกระแสกึ่งนามธรรมหรือนามธรรม ได้แก่ ชำเรือง วิเชียรเขตต์, ชลูด นิ่มเสมอ,นนทิวรรธน์ จันทนะผะลิน ,วิชัย สิทธิรัตน์, เข็มรัตน์ กองสุข, ชีวา โกมลมาลัยและ อินสนธ์ วงศ์สาม เป็นต้น
**ผลงานสื่อประสม สะท้อนอัตลักษณ์ของศิลปิน*

## โครงการพิเศษในการร่วมมือกับพันธมิตร
*โครงการที่ได้รับอนุญาตจากบริษัท ไปรษณีย์ไทย จำกัด ให้ดำเนินการถอดพิมพ์ประติมากรรม “ครุฑ” ผลงานของศาสตราจารย์ ศิลป์ พีระศรี

## ผลงานประติมากรรมที่นำไปจัดแสดง
*การจัดแสดงในงาน Asia On The Edge ที่ Sculpture Square สิงคโปร์ ระหว่างวันที่ 28 พฤศจิกายน ถึง 6 ธันวาคม 2551
*นิทรรศการหมุนเวียน : งาน Passion of Thai Modern Art
## อ้างอิง

## แหล่งข้อมูลอื่น
* เว็บไซต์ 
* รีวิวของศูนย์ประติมากรรมกรุงเทพฯ โดยฐานข้อมูลพิพิธภัณฑ์ในประเทศไทย
* ไปดูศิลป์ ที่ศูนย์ประติมากรรมกรุงเทพ : The Bangkok Sculpture Center 27/11
* สถานที่ท่องเที่ยวและกิจกรรมใน กรุงเทพมหานคร
เจ้าหญิงยัสมิน ปาห์ลาวี มกุฎราชกุมารีแห่งอิหร่าน

**เจ้าหญิงยัสมิน ปาห์ลาวี มกุฎราชกุมารีแห่งอิหร่าน** (พระนามเดิม: อาเตมัด-อามินี 26 กรกฎาคม พ.ศ. 2511; ) เป็นพระชายาในเจ้าชายเรซา ปาห์ลาวี มกุฎราชกุมารแห่งอิหร่าน มกุฎราชกุมารพระองค์สุดท้ายของอดีตจักรวรรดิอิหร่าน

## พระราชประวัติ
ยัสมิน อาเตมัด อามินี ประสูติที่โรงพยาบาลปาร์สในกรุงเตหะราน ประเทศอิหร่านเมื่อวันที่ 26 กรกฎาคม พ.ศ. 2511 พระองค์ได้เข้าเรียนในโรงเรียนเอกชนชุมชนเตหะราน ในเตหะรานจนกระทั่งความตึงเครียดขึ้นในช่วงปลายทศวรรษ 1970 ครอบครัวของพระองค์ถูกบังคับให้ออกจากอิหร่านอย่างถาวร พวกเขาตั้งรกรากอยู่ในซานฟรานซิสโกในรัฐแคลิฟอร์เนีย ที่นี่พระองค์เธอได้เข้าเรียนและสอบวัดผลที่โรงเรียน Notre Dame

พระองค์จบการศึกษาจากมหาวิทยาลัยจอร์จ วอชิงตัน ได้รับปริญญาตรีทางรัฐศาสตร์และปริญญาเอกนิติศาสตร์จาก โรงเรียนกฎหมายแห่งมหาวิทยาลัยจอร์จ วอชิงตัน พระองค์เป็นสมาชิกของเนติบัณฑิตยสภารัฐแมรี่แลนด์ พระองค์ทำงานเป็นเวลาสิบปีในฐานะพนักงานทนายความสำหรับศูนย์กฎหมายเพื่อเด็กกำพร้าในกรุงวอชิงตันดีซี แสดงสิทธิของเยาวชนที่มีความเสี่ยง

พระองค์ได้เป็นผู้ร่วมก่อตั้งและเป็นผู้อำนวยการมูลนิธิเพื่อเด็กของอิหร่าน ซึ่งเริ่มต้นในปี 1991 ร่วมกับนาซี เอฟเตกฮารี มีจุดประสงค์คือเพื่อช่วยเหลือทางด้านการพยาบาลและการสาธารณสุขแก่เด็กชาวอิหร่นโดยไม่คำนึงถึงเชื้อชาติ ศาสนา และการเมือง

## เสกสมรสและรัชทายาท
เจ้าหญิงยัสมิน ปาห์ลาวี เสกสมรสกับเจ้าชายเรซา ปาห์ลาวี มกุฎราชกุมารแห่งอิหร่าน เมื่อวันที่ 12 มิถุนายน พ.ศ. 2529 ทั้งสองพระองค์มีพระราชธิดา 3 พระองค์ ได้แก่

#เจ้าหญิงนูร์ ปาห์ลาวี ประสูติ 
#เจ้าหญิงอีมาน ปาห์ลาวี ประสูติ 
#เจ้าหญิงฟาราห์ ปาห์ลาวี ประสูติ 

## การเมือง
เจ้าหญิงยัสมิน ปาห์ลาวี ได้รับการสนับสนุนจากแกนนำของขบวนการเรียกร้องประชาธิปไตยในอิหร่าน ที่ปรากฏที่ชุมนุมเรียกร้องประชาธิปไตยหลายที่เกิดขึ้นหลังจากการเปลี่ยนแปลงการเลือกตั้ง 2009 ในอิหร่าน

## อ้างอิง

## แหล่งข้อมูลอื่น
*Official site of Reza Pahlavi
*Official site of the Foundation for the Children of Iran, which Yasmine Pahlavi founded 
*http://www.farahpahlavi.org/yasmine-bio.html 

หมวดหมู่:ราชวงศ์ปาห์ลาวี
หมวดหมู่:ชาวอเมริกันเชื้อสายอิหร่าน
หมวดหมู่:มุสลิมชาวอเมริกัน
หมวดหมู่:ศิษย์เก่าจากโรงเรียนกฎหมายแห่งมหาวิทยาลัยจอร์จ วอชิงตัน
หมวดหมู่:พระเจ้าชาห์ โมฮัมหมัด เรซา ปาห์ลาวี
โคเรียทาวน์

**โคเรียทาวน์** () หรือรู้จักกันในชื่อ **ลิตเติลโคเรีย** หรือ **ลิตเติลโซล** เป็นกลุ่มชุมชนชาวเกาหลีที่อาศัยอยู่นอกคาบสมุทรเกาหลี

## เอเชีย
### จีน
thumb|โคเรียทาวน์ในปักกิ่ง

#### ปักกิ่ง
มีชาวเกาหลี 200,000 คน อาศัยอยู่ในเมืองปักกิ่ง ปัจจุบันมีโคเรียทาวน์ในปักกิ่งอยู่ 2 แห่ง

#### ชิงเต่า
มีชาวเกาหลี 182,000 คน อาศัยอยู่ในเมืองชิงเต่า

#### เฉิ่นหยาง
เฉิ่นหยาง เป็นเมืองหนึ่งที่มีชาวเกาหลีอาศัยอยู่เป็นจำนวนมาก

#### เซี่ยงไฮ้
มีชาวเกาหลี 86,000 คน อาศัยอยู่ในเมืองเซี่ยงไฮ้

### อินโดนีเซีย
มีชาวเกาหลีอาศัยอยู่ในเมืองจาการ์ตาเป็นพื้นที่ 31,000 ตารางเมตร

มีชาวเกาหลี 40,000 คน อาศัยอยู่ในประเทศอินโดนีเซีย

### ญี่ปุ่น
[thumb|250px|โคเรียทาวน์ใน[โอซากะ]]
มีชาวเกาหลีอพยพเข้ามาในญี่ปุ่นมาก ตั้งแต่ช่วงเกาหลีภายใต้การปกครองของญี่ปุ่น

#### โอซากะ
มีชาวเกาหลีมากกว่า 90,000 คน อาศัยอยู่ในเมืองโอซากะ

#### โตเกียว
มีชาวเกาหลีประมาณ 80,000 คน อาศัยอยู่ในกรุงโตเกียว

#### เคียวโตะ
มีชุมชนชาวเกาหลีแห่งหนึ่งในเมืองเกียวโต

### มาเลเซีย
#### กัวลาลัมเปอร์
มีชาวเกาหลีประมาณ 20,000 คน ที่อาศัยอยู่ในกัวลาลัมเปอร์

#### รัฐซาบะฮ์
มีชาวเกาหลีประมาณ 1,800 ถึง 2,000 คน ที่อาศัยอยู่ในรัฐซาบะฮ์ โดยเฉพาะในเมืองโกตากีนาบาลู

### สิงคโปร์
มีชุมชนชาวเกาหลีมากมายในประเทศสิงคโปร์

### ไต้หวัน
มีชุมชนชาวเกาหลีมากมายในกรุงไทเป

## ดูเพิ่ม
* ไทยทาวน์
* เจแปนทาวน์
* ไชนาทาวน์
* ลิตเติลไซ่ง่อน
* ลิตเติลมะนิลา
* ลิตเติลอินเดีย
* ลิตเติลปากีสถาน

## อ้างอิง

## แหล่งข้อมูลอื่น

* Sign Language: Colonialism and the Battle Over Text, a law journal paper about zoning ordinances in several New Jersey towns and their effects on Korean businesses
* Asian-Nation: Asian American Ethnic Enclaves & Communities by C.N. Le, Ph.D.
* 'Koreatown' Image Divides A Changing Annandale, from the *Washington Post*

หมวดหมู่:ชาวเกาหลี
เจ้าหญิงฟาราห์ ปาห์ลาวี

**เจ้าหญิงฟาราห์ ปาห์ลาวี**  (เปอร์เซีย: شاهبانو فرح ) (ประสูติ 17 มกราคม พ.ศ. 2547-) เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน ต่อจากพระเจ้าชาห์ โมฮัมหมัด เรซา ปาห์ลาวี ผู้เป็นพระอัยกาของเจ้าหญิง

## พระประวัติ
เจ้าหญิงฟาราห์ ปาห์ลาวี ประสูติเมื่อวันที่ 17 มกราคม พ.ศ. 2547 เป็นพระธิดาในเจ้าชายเรซา ปาห์ลาวี มกุฎราชกุมารแห่งอิหร่าน กับเจ้าหญิงยัสมิน ปาห์ลาวี มกุฎราชกุมารีแห่งอิหร่าน ซึ่งเป็นผู้อ้างสิทธิในราชบัลลังก์ของประเทศอิหร่าน เนื่องจากพระราชวงศ์อิหร่าน ได้เสด็จลี้ภัยจากการเปลี่ยนแปลงระบอบการปกครองของประเทศอิหร่าน ที่เปลี่ยนเป็นสาธารณรัฐอิสลาม ใน ค.ศ. 1979 โดยทั้งเจ้าหญิงฟาราห์จึงยังไม่เคยกลับไปยังดินแดนมาตุภูมิตั้งแต่แรกประสูติเลย เจ้าหญิงฟาราห์มีพระเชษฐภคินี 2 พระองค์คือเจ้าหญิงนูร์ ปาห์ลาวีและเจ้าหญิงอีมาน ปาห์ลาวี ปัจจุบันเจ้าหญิงยังศึกษาอยู่ในโรงเรียนในรัฐแมริแลนด์ สหรัฐอเมริกา

## ดูเพิ่ม
*พระเจ้าชาห์ โมฮัมหมัด เรซา ปาห์ลาวี
*จักรพรรดินีฟาราห์ ปาห์ลาวี
*เจ้าชายเรซา ปาห์ลาวี มกุฎราชกุมารแห่งอิหร่าน 

## แหล่งข้อมูลอื่น
*หนังสือ "Winds of Change: The Future of Democracy in Iran" 
*หนังสือ "Gozashteh va Ayandeh" 
*พระประวัติเจ้าหญิงยัสมินโดยสังเขป 

ฟาราห์
ฟาราห์
ฟาราห์
อันดับพริกไทย

**อันดับพริกไทย** หรือ**Piperales** เป็นอันดับของพืชมีดอก ซึ่งมีพืชที่สำคัญในอันดับนี้ เช่น กระเช้าสีดา พลู พริกไทย 

## การจัดจำแนก

ในระบบ APG III อันดับนี้อยู่ในกลุ่มแมกโนลิด:

ระบบ APG I  กำหนดให้อันดับนี้มีสมาชิกดังนี้: 
*: Aristolochiaceae
*: Lactoridaceae
*: Piperaceae
*: Saururaceae

Lactoridaceae มีเพียงสกุลเดียวคือ *[[Lactoris]]* ต่อมารวมเข้าในวงศ์ Aristolochiaceae

## อ้างอิง
พระเจ้าสุเรนทรพิกรมศาหะ

**พระเจ้าสุเรนทรพิกรมศาหะ** เป็นพระมหากษัตริย์เนปาล ครองราชย์ตั้งแต่ 12 พฤษภาคม 2390 จนถึง 17 พฤษภาคม 2424 
พระราชสมภพเมื่อปี พ.ศ. 2372 เป็นพระราชโอรสของ พระเจ้าราเชนทรพิกรม ศาหะ และ สมเด็จพระราชินีสามราชยาศาหะ พระราชสมภพที่กรุงกาฐมาณฑุ ราชอาณาจักรเนปาล 

พระองค์ครองราชย์หลังจากที่ พระเจ้าราเชนทรพิกรม ศาหะ พระราชบิดาของพระองค์ ถูกนายกรัฐมนตรีจูง บาฮาดูร์บังคับให่สละราชสมบัติ ทำให้ในรัชสมัยของพระองค์ พระองค์มีอำนาจน้อยมากในการปกครองเนปาล ซึ่งอำนาจที่แท้จริงในการปกครองนั้นขึ้นอยู่กับนายกรัฐมนตรีจูง บาฮาดูร์

พระโอรสของพระเจ้าสุเรนทรพิกรมศาหะ เจ้าชายตริโลกยาบิรพิกรมศาหะเสกสมรสกับธิดาสองคนของบาฮาดูร์ เจ้าชายตรีโลกยาสิ้นพระชนม์เมื่อ พ.ศ. 2421 เจ้าชายปฤถวีพีรพิกรมศาหเทวะพระโอรสของเจ้าชายตริโลกยา จึงขึ้นเป็นรัชทายาทแทน

หมวดหมู่:พระมหากษัตริย์เนปาล
มะพอก

**มะพอก**  เป็นพืชในวงศ์ Chrysobalanaceae เป็นไม้ยืนต้น เปลือกสีน้ำตาลปนเทา ลึกและแตกเป็นรูปสะเก็ด ใบเดี่ยว แผ่นใบด้านบนสีเขียว ด้านล่างมีขนสีขาวนวล ดอกช่อ ออกที่ปลายกิ่ง ผลสดค่อนข้างกลมหรือรูปกระสวย ผิวแข็งและมีตุ่มเล็กๆ สีเทาแกมน้ำตาล เมล็ดแข็ง ในผลมีน้ำมัน คั้นออกมาใช้ประโยชน์ได้ แก่นใช้ต้มน้ำดื่มและอาบรักษาโรคประดง ผสมกับสมุนไพรอื่นเพื่อรักษาโรคหืด เปลือกต้นทำให้ร้อนใช้ประคบแก้ช้ำใน 
## อ้างอิง
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 89
หมวดหมู่:วงศ์มะพอก
ราชวงศ์ศาหะ

**ราชวงศ์ศาหะ** () เป็นราชวงศ์ที่ปกครองราชอาณาจักร กุรข่าจนกระทั่ง 1768 และเป็นราชวงศ์ที่ปกครองราชอาณาจักรเนปาลตั้งแต่เริ่มก่อตั้งในปี 1768 จนกระทั่งสิ้นสุดระบอบราชาธิปไตยในปี 2008.

## แหล่งข้อมูลอื่น
*Royal Court of Nepal
*The Royal House of Nepal
*Massacre at the Palace; the doomed royal dynasty of Nepal, Gregson, Jonathan, 2002


หมวดหมู่:ประวัติศาสตร์เนปาล
หมวดหมู่:ราชตระกูลเอเชีย
หมวดหมู่:ราชาธิปไตยเนปาล
หมวดหมู่:ราชอาณาจักรเนปาล
ทะไลลามะ องค์ที่หนึ่ง

**ทะไลลามะ องค์ที่หนึ่ง** **เกตวิน ชุบ** (, ) ถือเป็นทะไลลามะ องค์แรกในบรรดาทะไลลามะทั้งหมดของทิเบต ที่มีความเชื่อว่าจะเป็นนิรมานกายของพระอวโลกิเตศวรโพธิสัตว์ ของ ความเมตตา

หมวดหมู่:บุคคลที่เกิดในปี พ.ศ. 1934
หมวดหมู่:ทะไลลามะ
หมวดหมู่:ชาวทิเบต
หมวดหมู่:นักเขียนชาวทิเบต
ทวีศักดิ์ อับดุลบุตร

**ทวีศักดิ์ อับดุลบุตร** (31 ตุลาคม พ.ศ. 2489 - 13 มกราคม พ.ศ. 2559) อดีตสมาชิกสภาผู้แทนราษฎรจังหวัดปัตตานี 4 สมัย

## ประวัติ
ทวีศักดิ์ อับดุลบุตร เกิดเมื่อวันที่ 31 ตุลาคม พ.ศ. 2489 เป็นบุตรของบรรเทิง อับดุลบุตร กับสงวน อับดุลบุตร และเป็นลูกพี่ลูกน้องกับ นายวัยโรจน์ พิพิธภักดี สำเร็จการศึกษาระดับมัธยมศึกษาปีที่ 3 สมรสกับวัฒนาวิไล อับดุลบุตร เขาเป็นลุงของ บัณฑิต อับดุลบุตร  

ทวีศักดิ์เคยดำรงตำแหน่งประธานกรรมการ และกรรมการผู้จัดการ บริษัท แด๊กซิน (ประเทศไทย) จำกัด บริษัทขายตรงผลิตภัณฑ์เกี่ยวกับเห็ดหลินจือ 

## การทำงาน
อดีตเป็นเกษตรกร ทวีศักดิ์ลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคชาติไทย และได้รับเลือกเรื่อยมา รวม 4 ครั้ง 

### สมาชิกสภาผู้แทนราษฎร
ทวีศักดิ์ อับดุลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปัตตานี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดปัตตานี สังกัดพรรคชาติประชาชน (พ.ศ. 2522) → พรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดปัตตานี สังกัดพรรคสยามประชาธิปไตย → พรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปัตตานี สังกัดพรรคกิจสังคม

## ถึงแก่อนิจกรรม
ทวีศักดิ์ เสียชีวิต เมื่อวันที่ 13 มกราคม พ.ศ. 2559 สิริอายุรวม 69 ปี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยะหริ่ง
หมวดหมู่:ชาวไทยเชื้อสายมลายู
หมวดหมู่:ชาวไทยเชื้อสายจีน
หมวดหมู่:สกุลอับดุลบุตร
หมวดหมู่:มุสลิมชาวไทย
หมวดหมู่:นักธุรกิจจากจังหวัดปัตตานี
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคชาติไทย
หมวดหมู่:พรรคชาติประชาชน (พ.ศ. 2522)
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคกิจสังคม
หมวดหมู่:พรรคสามัคคีธรรม
หมวดหมู่:พรรคประชาธิปัตย์
หมวดหมู่:พรรคความหวังใหม่
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
โอลิงกิโต

**โอลิงกิโต** (; ; ) สัตว์เลี้ยงลูกด้วยนมขนาดเล็กในอันดับสัตว์กินเนื้อชนิดหนึ่งในวงศ์แร็กคูน (Procyonidae)

โอลิงกิโตถือเป็นสัตว์ในวงศ์แร็กคูนที่มีขนาดเล็กที่สุด เป็นสัตว์จำพวกโอลิงโกและคิงคาจู โดยมีน้ำหนักเฉลี่ย 2.5 ปอนด์ (1.1 กิโลกรัม) เป็นสัตว์กินเนื้อหากินในเวลากลางคืน และก็สามารถกินผลไม้ได้หลากหลายชนิด โดยเฉพาะมะเดื่อฝรั่ง มีรูปร่างลักษณะและขนาดคล้ายแมวผสมกับตุ๊กตาหมีเท็ดดี้

โอลิงกิโตเป็นสัตว์ที่เพิ่งค้นพบใหม่ของโลก ได้รับการประกาศเมื่อวันที่ 15 สิงหาคม ค.ศ. 2013 โดยถูกเข้าใจว่าว่าเป็นโอลิงโกมาตลอด จนกระทั่งคริสโตเฟอร์ เฮลเกน ภัณฑารักษ์แห่งสถาบันสมิธโซเนียนเล็งเห็นความแตกต่างกันของโครงสร้างกระดูกและหัวกะโหลกและได้ทำการศึกษาใน ค.ศ. 2006 จนกระทั่งแน่ชัดว่าเป็นสัตว์ชนิดใหม่

โอลิงกิโตเป็นสัตว์ที่อาศัยอยู่ตามป่าเมฆในที่สูง ในบริเวณเทือกเขาของทวีปอเมริกาใต้ เช่น ตอนกลางของโคลอมเบีย และตะวันตกของเอกวาดอร์ แบ่งออกได้เป็น 4 ชนิดย่อย (ดูในตาราง)

การที่ค้นพบโอลิงกิโตถือเป็นการค้นพบสัตว์กินเนื้อที่เป็นสัตว์เลี้ยงลูกด้วยนมชนิดแรกของทวีปอเมริกาในรอบ 35 ปี
## อ้างอิง

## แหล่งข้อมูลอื่น

หมวดหมู่:วงศ์แร็กคูน
หมวดหมู่:สัตว์ที่พบในทวีปอเมริกาใต้
หมวดหมู่:การค้นพบในปี พ.ศ. 2556
คิงคาจู

**คิงคาจู** หรือ **หมีน้ำผึ้ง** (; ) สัตว์เลี้ยงลูกด้วยนมในอันดับสัตว์กินเนื้อชนิดหนึ่งในวงศ์แร็กคูน (Procyonidae) มีความใกล้ชิดทางชีวภาพกับโอลิงกีโต โคอาที แร็กคูน ริงเทล และ แคโคมิสเซิล นับเป็นเพียงชนิดเดียวเท่านั้นที่อยู่ในสกุล *Potos* ที่ยังสืบเผ่าพันธุ์มาจนถึงปัจจุบัน แบ่งออกได้เป็น 7 ชนิดย่อย (ดูในตาราง)

คิงคาจูเป็นสัตว์ที่มีขนาดเล็ก มีความยาวประมาณ 60 เซนติเมตร มีขนสั้นและหนานุ่มสีน้ำผึ้งทองหรือสีน้ำตาล มีหัวและใบหูกลม ใบหน้าและดวงตากลมโตเหมือนแมว น้ำหนักตัวประมาณ 4-10 ปอนด์ ออกหากินในเวลากลางคืน ใช้เสียงในการสื่อสาร ปกติหากินและอาศัยอยู่ตามยอดไม้สูง ชอบกินผลไม้ เกสรดอกไม้ น้ำผึ้ง และน้ำต้อยจากดอกไม้ มีลิ้นที่ยาวมากถึง 7 นิ้ว ใช้สำหรับดูดกินน้ำผึ้งหรือน้ำต้อยของดอกไม้ และก็สามารถกินสัตว์เล็ก ๆ เป็นอาหารได้อีกด้วย สามารถใช้หางและเท้าเกาะเกี่ยวและทรงตัวบนต้นไม้และกิ่งไม้ได้เป็นอย่างดี โดยเฉพาะส่วนเท้าสามารถหมุนกลับด้านได้ถึง 180 องศา อีกทั้งยังมีต่อมกลิ่นพิเศษใกล้ปาก, คอ และพื้นท้อง ซึ่งจะใช้สำหรับแสดงอาณาเขตครอบครอง มีความยาวหางเท่ากับลำตัว โดยที่ชื่อวิทยาศาสตร์ของคิงคาจูนั้น มีความหมายว่า *"นักดื่มสีทอง"* อันหมายถึงสีขนและพฤติกรรมการกินอาหาร

นอกจากเป็นสัตว์ที่หากินในเวลากลางคืน จึงมีดวงตาที่กลมโตสำหรับใช้ในการรวมแสงเพื่อการมองเห็นในที่มืด ปกติในเวลากลางวันจะซึมเซาหรือหลับนอน แต่ในเวลากลางคืนจะตื่นตัว 

พบกระจายพันธุ์ในป่าทึบ และป่าหลากหลายประเภท เช่น ป่าเสื่อมโทรม พบได้ทั้งพื้นที่ราบและพื้นที่สูงจากระดับน้ำทะเล ของทวีปอเมริกากลางและภาคเหนือของทวีปอเมริกาใต้  เป็นสัตว์ที่ออกลูกเป็นตัว ครั้งละตัว นาน ๆ ครั้งจึงจะมีเป็นฝาแฝด มีระยะเวลาตั้งท้องนาน 4 เดือน ลูกอ่อนใช้เวลานาน 2 สัปดาห์จึงจะลืมตา คิงคาจูเป็นสัตว์ที่รักสันโดษมักอาศัยอยู่ตัวเดียว เมื่อจะออกลูก จะออกในโพรงไม้ แต่ก็เป็นสัตว์ที่ดุร้ายเมื่อมีภัยใกล้ตัว

คิงคาจูถูกล่าจากชาวพื้นเมืองเพื่อนำขนและหนังไปผลิตเป็นกระเป๋าและอานม้า รวมทั้งบริโภคเป็นอาหาร อีกทั้งยังนิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์แปลก ๆ โดยมีบันทึกว่ามีอายุสูงสุดในที่เลี้ยงได้ 23 ปี ขณะที่มีวงจรชีวิตนานที่สุดถึง 41 ปี
thumb|left|ใบหน้าของคิงคาจู
ในประเทศไทย คิงคาจูมีจัดแสดงเพียง 3 ที่เท่านั้นในสวนสัตว์ คือ สวนสัตว์ดุสิต สวนสัตว์นครราชสีมา และเชียงใหม่ไนท์ซาฟารี สำหรับเชียงใหม่ไนท์ซาฟารีมีคิงคาจูมากถึง 11 ตัว และมีการแพร่ขยายพันธุ์ในที่เลี้ยงด้วย

## อ้างอิง

## แหล่งข้อมูลอื่น

หมวดหมู่:วงศ์แร็กคูน
หมวดหมู่:สัตว์ที่พบในอเมริกากลาง
หมวดหมู่:สัตว์ที่พบในทวีปอเมริกาใต้
หมวดหมู่:สัตว์เลี้ยง